હિજબુલ મુજાહિદ્દીનના આગેવાન સૈયદ સલાહુદ્દીનના પુત્ર સૈયદ શાહિદ યૂસુફની રાષ્ટ્રીય તપાસ એજન્સિ(એનઆઇએ) દ્વારા ધરપકડ કરવામાં આવી હતી. વર્ષ 2011ના ટેરર ફંડિગના કેસમાં શાહિદ યૂસુફની દિલ્હીથી ધરપકડ કરવામાં આવી હતી. આ કેસ બાબતે હવે એનઆઈએ તેની પૂછપરછ કરશે. શાહિદ પર આતંકીઓ પાસે પૈસા પહોંચડાવાનો આરોપ છે. શાહિદ યૂસુફ જમ્મુ-કાશ્મીરમાં કૃષિ વિભાગમાં જુનિયર એન્જિનિયર છે અને તેના પિતા સલાહુદ્દીનને આતંકનો પર્યાય માનવામાં આવે છે. એવામાં શાહિદ યૂસુફની ધરપકડને સુરક્ષા દળોની મોટા સફળતા તરીકે જોવામાં આવી રહી છે.